Source: http://docplayer.fi/727149-Kotitalouksien-velkaantuminen-ja-taloudellinen-liikkumavara.html
Timestamp: 2018-01-22 04:55:33+00:00
Document Index: 12631663

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Kotitalouksien velkaantuminen ja taloudellinen liikkumavara - PDF
Download "Kotitalouksien velkaantuminen ja taloudellinen liikkumavara"
1 Julkinen BoF Online Kotitalouksien velkaantuminen ja taloudellinen liikkumavara Petri Mäki-Fränti Tässä julkaisussa esitetyt mielipiteet ovat kirjoittajan omia eivätkä välttämättä edusta Suomen Pankin kantaa. Suomen Pankki Rahapolitiikka- ja tutkimusosasto
2 Sisällys 1 Johdanto 4 2 Kotitalouksien taloudellinen liikkumavara 5 3 Noin viidenneksellä kotitalouksista vähän liikkumavaraa Kotitalouksien liikkumavara ja tulot Pääkaupunkiseudulla yhä eniten liikkumavaraa Velkaantuneimmilla kotitalouksilla selvästi vähiten liikkumavaraa 11 4 Kotitalouksien stressitestit 14 5 Johtopäätökset 18 Lähteet 20 Kuvioluettelo Kuvio 1. Kotitalouksien pakolliset asumis- ja velanhoitokustannukset kulutusyksikköä kohti tulodesiileittäin 7 Kuvio 2. Kotitalouksien käytettävissä olevat tulot kulutusyksikköä kohti tulodesiileittäin 8 Kuvio 3. Kotitalouksien taloudellinen liikkumavara kulutusyksikköä kohti tulodesiileittäin 8 Kuvio 4. Kotitalouden asumiskustannukset kulutusyksikköä kohti omistusasunnossa asuvalla asuntovelallisella sekä vuokra-asunnossa asuvalla (euroa vuodessa). 10 Kuvio 5.. Kotitalouden taloudellinen liikkumavara kulutusyksikköä kohti omistus- ja vuokra-asunnossa asuvalla (euroa vuodessa) 10 Kuvio 6. Taloudellisen liikkumavaran kehitys vuosina eri tavalla velkaantuneissa 12 Kuvio 7. Kotitalouksien jakautuminen tulodesiileihin eri tavalla velkaantuneissa kotitalouksissa 12 Kuvio 8. Kotitalouksien vaikeudet laskujen ja maksujen kanssa (oma arvio) 13 Kuvio 9. Kotitalouksien velkaantuminen ja niiden suhteelliset kulutusmahdollisuudet pakollisten menojen jälkeen 14 Kuvio 10. Kotitalouksien liikkumavaran jakauma todellisilla sekä oletetuilla, todellista korkeammilla velka-asteilla 16 Taulukkoluettelo Taulukko 1. Työttömyysasteen nousun vaikutukset negatiivisen liikkumavaran BoF Online Päätoimittaja Jenni Hellström ISSN (online) Postiosoite Käyntiosoite Snellmaninaukio Sähköposti Swift SPFB FI HH PL 160 Puhelin Y-tunnus HELSINKI Faksi (09) Kotipaikka Helsinki
3 kotitalouksien osuuteen 17 Taulukko 2. Korkotason nousun vaikutukset negatiivisen liikkumavaran kotitalouksien osuuteen 17 Taulukko 3. Kotitalouksien käytettävissä olevien tulojen laskun vaikutukset negatiivisen liikkumavaran kotitalouksien osuuteen 18
4 JULKINEN BOF ONLINE Johdanto Suomalaisten kotitalouksien velkaantuminen on ainakin aivan viime aikoihin asti jatkunut finanssikriisistä ja taantumasta huolimatta. Vuonna 2013 suomalaisilla kotitalouksilla oli velkaa noin 119 % käytettävissä olevista vuosituloistaan. Se on lähellä EU:n keskitasoa mutta selvästi pienempi kuin muissa Pohjoismaissa. Vuonna 2012 Ruotsin kotitalouksien velkaantuminen oli noin 180 %, Norjan 200 % ja Tanskan lähes 300 % käytettävissä olevista tuloista. Kotitalouksien velkaantumisen kasvu ei myöskään, ainakaan toistaiseksi, ole oleellisesti vaikuttanut rahoitusjärjestelmän tilaan. Raskaimmin velkaantuneetkaan kotitaloudet eivät Suomessa aiheuttaneet pankeille merkittäviä luottotappioita edes finanssikriisin aikana, kun työttömyys lisääntyi. Kotitalouksien korkea velkaantuminen vähentää kuitenkin makrotaloudellista vakautta lisätessään kotitalouksien taloudellista haavoittuvuutta. Suomalaiset kotitaloudet ovat perinteisesti pystyneet mukautumaan tulonmenetyksiin, kuten työttömyyteen, sopeuttamalla muuta kulutusta ja turvautumalla kattavaan sosiaaliturvajärjestelmään, niin että ovat voineet jatkaa lainojensa hoitamista. Nykyisen taantuman aikana suhteellisen kevyesti velkaantuneilla kotitalouksilla on toisaalta ollut varaa jopa velkaantua lisää, mikä on auttanut pitämään yllä yksityistä kulutusta. Suomalaisten kotitalouksien velka on suurimmaksi osaksi asuntolainoja. Viime vuosien velkaantumisvauhti onkin pitkälti seurannut asuntojen hintakehitystä. Asuntojen nimellishintojen nousu varsinkin suuremmissa kaupungeissa on tasaantunut vasta nyt, pitkittyneen taantuman myötä. Vaikka velkaantumisaste on noussut, matala korkotaso on parantanut kotitalouksien kykyä selviytyä lainoistaan, eikä työllisyystilanne heikentynyt kovin paljon edes finanssikriisin aikana vuosina Keskimääräisen velkaantumisasteen sijaan enemmän merkitystä onkin sillä miten velkaantuminen on jakautunut. Suurituloiset ja varakkaat kotitaloudet kestävät köyhempiä kotitalouksia paremmin riskejä, joita liittyy, ei pelkästään euromääräisesti suuriin velkoihin, vaan myös suuriin velkoihin suhteessa kotitalouden tuloihin. Tässä raportissa tarkastellaan suomalaisten kotitalouksien taloudellista liikkumavaraa ja kotitalouksien kykyä sopeutua työttömyyden tai korkojen nousun kaltaisiin taloudellisiin häiriöihin. Raportissa päivitetään syksyllä 2011 tehdyt vastaavat laskelmat uusimmalla käytettävissä olevalla aineistolla. Lisäksi kysymyksenasettelua laajennetaan lisätarkasteluilla, joissa kotitalouksien keskimääräinen velkaantuminen oletetaan todellista merkittävästi suuremmak Rahapolitiikka- ja tutkimusosasto Suomen Pankki Finlands Bank
5 BOF ONLINE JULKINEN si. Tarkastelu auttaa arvioimaan, missä määrin Suomen kotitalouksien muita Pohjoismaita alhaisempi velkaantuminen helpottaa selviämistä taantumasta ilman että maksuvaikeuksiin joutuvien kotitalouksien määrä merkittävästi kasvaa. 2 Kotitalouksien taloudellinen liikkumavara Pelkät keskiarvot kotitalouksien tuloista ja asumismenoista eivät vielä kerro kuinka suuri osa kotitalouksista elää toimeentulon minimirajalla ja on vaarassa joutua akuutteihin taloudellisiin vaikeuksiin tulojen äkillisesti pudotessa tai kotitalouden kohdatessa odottamattomia lisämenoja. Jotta pystytään mittaamaan, millainen marginaali kotitalouksilla on sopeutua taloudellisiin takaiskuihin, on tuloista vähennettävä asumismenojen lisäksi kotitalouden muut välttämättömät elinkustannukset. Kotitalouksien maksuhäiriöriskejä voidaan selvittää tarkastelemalla kotitalouksien tulojakauman heikointa häntäpäätä, eli arvioimalla kuinka suurella osalla kotitalouksia tulot eivät enää kata välttämättömiä menoja esimerkiksi työttömyyden sattuessa kohdalle. Kotitalouden taloudellisella liikkumavaralla (household margin) tarkoitetaan rahasummaa, joka kotitaloudelle jää (kuukausittain/vuosittain) käytettäväksi pakollisten kulutusmenojen jälkeen. Taloudellinen liikkumavara on laskettu yhtä OECD-kulutusyksikköä kohden, jotta kotitalouksien keskimääräisen koon vaihtelu eri väestöryhmissä ei antaisi harhaanjohtavaa kuvaa. Kotitalouden OECD-kulutusyksiköiden määrä lasketaan siten että kotitalouden ensimmäinen aikuinen jäsen saa arvon 1 ja seuraavat 0,5. Kotitalouden alle 16-vuotiaat jäsenet saavat arvon 0,3. Kotitalouksien taloudellista liikkumavara arvioidaan siis seuraavasti: Taloudellinen liikkumavara kulutusyksikköä kohti = Käytettävissä olevat tulot asumiskustannukset (asuntolainojen korot ja lyhennykset, vuokrat, asuntojen huolto- ja ylläpitokustannukset) muiden velkojen (pl. asuntolainat) korot ja lyhennykset pakolliset kulutusmenot Suomen Pankki Finlands Bank Rahapolitiikka- ja tutkimusosasto
6 JULKINEN BOF ONLINE Tiedot kotitalouksien käytettävissä olevista tuloista sekä asumiskustannuksista saatiin Tilastokeskuksen keräämästä tulonjaon palveluaineistosta, josta viimeiset tiedot olivat vuodelta Tulonjaon palveluaineisto on kattava kotitalous- ja henkilötason tutkimusaineisto suomalaisten kotitalouksien tuloista, tulonlähteistä sekä veloista. Tulonjakoaineisto kerätään vuosittain, ja siinä yhdistetään kotitalouksilta haastattelemalla saatuja tietoja rekisteripohjaisiin aineistoihin. Omistusasunnossa asuvan asumiskustannukset käsittävät asuntolainojen korot ja lyhennykset sekä asuntojen ylläpito- ja huoltokustannukset. Vuokralla asuvan asumiskustannukset koostuvat asunnon vuokrasta sekä asuntojen käyttökorvauksista, jotka pitävät sisällään sähkön ja vesimaksut. Asuntolainojen lisäksi kotitalouksilla on mm. kulutusluottoja, opintolainoja sekä tulonhankkimiseen otettuja luottoja, joiden korot ja lyhennykset otettiin niin ikään huomioon liikkumavaraa laskettaessa. Lainanhoitokustannuksien laskemista huomattavasti vaativampi tehtävä on määritellä kotitalouksien välttämättömät muut kulutusmenot. Kuluttajatutkimuskeskus (2010) on julkaissut tutkijoiden ja erityyppisten kotitalouksien yhteistyönä laaditun arvion viitebudjeteista, joka takaisi kohtuullisen minimitason erikokoisien ja -tyyppisten mallikotitalouksien kulutukselle. Vuoden 2009 hintatasossa julkaistua minimikulutustasoa on laskelmassa tarkistettu vuosille ansiotasoindeksillä. Tarkasteluita täydennetään vaihtoehtoisella laskelmalla, joissa kotitalouksien kulutustasoa on minimikulutustason sijaan arvioitu tulodesiileittäin lasketuilla kulutuskeskiarvoilla. Näin voidaan arvioida, kuinka voimakkaasti velkaantumisen kasvu heikentää kotitalouksien mahdollisuuksiin yltää saman tulotason kotitalouksien keskimääräiseen kulutukseen. 3 Noin viidenneksellä kotitalouksista vähän liikkumavaraa 3.1 Kotitalouksien liikkumavara ja tulot Lyhytaikaisen työttömyyden tai asuntolainojen koronnousun tapauksessa parempituloiset kotitaloudet voivat yleensä helpommin sopeuttaa tavanomaista kulutustaan saadakseen välttämättömät asumis- ja velanhoitokustannukset hoidetuksi. Kotitalouksien velkaantuminen ja kulutusmenot toisaalta kasvavat tyypillisesti tulotason myötä. Siksi myös hyvätuloinen kotita Rahapolitiikka- ja tutkimusosasto Suomen Pankki Finlands Bank
7 BOF ONLINE JULKINEN lous voi joutua sopeuttamaan tavanomaista kulutustasoaan alaspäin jo suhteellisen pienen taloudellisen takaiskun kohdatessa. Kuvioissa 1 3 on esitetty tilastollisia tunnuslukuja kotitalouksien tuloista, asumis- ja velanhoitokustannuksista sekä taloudellisesta liikkumavarasta tulojen mukaan. Kuvioissa 1. desiili edustaa pienituloisinta 10 prosenttia kotitalouksista ja 10. desiili vastaavasti suurituloisinta 10 prosenttia. Kotitalouksien keskimääräiset asumis- ja velanhoitokustannukset kuvaavat sitä osaa kotitalouksien menoista, josta ei ole mahdollista helposti tinkiä tulotason pudotessa. Desiilien 5. ja 10. välillä nämä pakolliset menot kasvavat tasaisesti. Siirryttäessä 5. tuloluokasta alaspäin asumis- ja velanhoitokustannukset eivät enää vähene, vaan jäävät noin euron tuntumaan vuodessa kulutusyksikköä kohti. Alimmissa tuloluokissa nämä menot koostuvat lähinnä vuokrista. Kuvio 1. Kotitalouksien pakolliset asumis- ja velanhoitokustannukset kulutusyksikköä kohti tulodesiileittäin Lähde: Tilastokeskus. Suomen Pankki Finlands Bank Rahapolitiikka- ja tutkimusosasto
8 JULKINEN BOF ONLINE Kuvio 2. Kotitalouksien käytettävissä olevat tulot kulutusyksikköä kohti tulodesiileittäin Lähde: Tilastokeskus. Kuvio 3. Kotitalouksien taloudellinen liikkumavara kulutusyksikköä kohti tulodesiileittäin Lähteet: Tilastokeskus ja Suomen Pankin laskelmat. Sekä kotitalouksien keskimääräiset tulot että liikkumavara kasvavat tasaisesti siirryttäessä alimmasta tuloluokasta (1.) ylempiin. Siirryttäessä ylimpään (10.) tuloluokkaan sekä keskimääräiset että mediaanitulot kuitenkin kasvavat poikkeuksellisen paljon. Kun mediaanikotitalouden liikkumavara toiseksi ylimmässä tuloluokassa on noin euroa kuukaudessa kulu Rahapolitiikka- ja tutkimusosasto Suomen Pankki Finlands Bank
9 BOF ONLINE JULKINEN tusyksikköä kohti, on se ylimmässä tulodesiilissä noin euroa enemmän. Ylimmässä tulodesiilissä myös tulojen ja liikkumavaran hajonta on selvästi muita tuloluokkia suurempaa. Kaikkein alimmassa tulodesiilissä keskimääräiset tulot riittävät juuri ja juuri kohtuullisen kulutuksen minimitason ylläpitämiseen. Kotitalouksien tulojakauman vinous sen yläpäässä näkyy myös kotitalouksien suhteellisessa velkaantumisessa. Vaikka euromääräisesti suurimmat velat ovat keskittyneet parhaimmin ansaitseviin kotitalouksiin, velkaantuneimmat kotitaloudet suhteessa käytettävissä oleviin tuloihin eivät löydy ylimmästä, vaan sitä seuraavista kahdeksannesta ja yhdeksännestä tulodesiilistä. Vähiten velkaantuneet kotitaloudet löytyvät vastaavasti alimmista tulodesiileistä. 3.2 Pääkaupunkiseudulla yhä eniten liikkumavaraa Kotitalouksien keskimääräiset tulot ovat suurimmissa kaupungeissa ja varsinkin Helsingin seudulla selvästi korkeammat kuin pienemmillä paikkakunnilla. Alueelliset erot asumiskustannuksissa kuitenkin kaventavat alueellisia elintasoeroja, (kuviot 4 ja 5). Asuntojen hinnat Suomessa ovat seuranneet Suomessa tulojen kehitystä sitä tiiviimmin, mitä suuremmasta kunnasta on ollut kyse (Oikarinen & Engbom 2012). Asuntovelallisilla kotitalouksilla lainanhoitokustannukset ovatkin verrannollisia asuinpaikkakunnan kokoon. Maaseudulla asuntovelallinen kotitalous maksaa lainan lyhennyksiä ja korkoja keskimäärin runsaat euroa vuodessa kulutusyksikköä kohti, kun pääkaupunkiseudulla summa on yli euroa vuodessa. Myös vuokrien euromääräinen ero maaseudun ja pääkaupunkiseudun välillä on samaa suuruusluokkaa. Vaikka suurempien kaupunkien ja varsinkin pääkaupunkiseudun korkeammat asumiskustannukset jossain määrin tasoittavat alueellisia eroja, kotitalouksien keskimääräinen taloudellinen liikkumavara on silti selvästi suurin pääkaupunkiseudulla. Suomen Pankki Finlands Bank Rahapolitiikka- ja tutkimusosasto
10 JULKINEN BOF ONLINE Kuvio 4. Kotitalouden asumiskustannukset kulutusyksikköä kohti omistusasunnossa asuvalla asuntovelallisella sekä vuokra-asunnossa asuvalla (euroa vuodessa) maaseutu muu_taaja kaupunki Hki Omistusasujan asumiskustannukset Vuokralaisen asumiskustannukset Lähteet: Tilastokeskus ja Suomen Pankin laskelmat. Kuvio 5.. Kotitalouden taloudellinen liikkumavara kulutusyksikköä kohti omistus- ja vuokraasunnossa asuvalla (euroa vuodessa) maaseutu muu_taaja kaupunki Hki Omistusasujan liikkumavara Vuokralaisen liikkumavara Lähteet: Tilastokeskus ja Suomen Pankin laskelmat Rahapolitiikka- ja tutkimusosasto Suomen Pankki Finlands Bank
11 BOF ONLINE JULKINEN 3.3 Velkaantuneimmilla kotitalouksilla selvästi vähiten liikkumavaraa Asuntolainojen korot ovat pysyneet pitkään matalina, ja kotitalouksille on ollut tarjolla asuntolainoja pitkillä takaisinmaksuajoilla. Kotitalouksille onkin viime vuosina ollut mahdollista ottaa suuria asuntolainoja ilman että korot ja lyhennykset olisivat muodostuneet liian suuriksi suhteessa käytettävissä oleviin tuloihin. Kuviossa 6 tarkastellaan eri tavalla velkaantuneita kotitalouksia. Nähdään, miten mediaanikotitalouden liikkumavara muuttuu kun velkaantuminen kasvaa, saaden arvon <100 %, %, % tai >500 % käytettävissä olevista tuloista. Vertailtaessa liikkumavaran kehitystä yli ajan huomataan, että vuosien 2009 ja 2012 välillä kotitalouksien liikkumavara on ainakin nimellisesti keskimäärin kasvanut kaikissa ryhmissä. Kotitalouksien tulot ovat siis kasvaneet nopeammin kuin asumismenot ja lainanhoitokustannukset. Suurimman taloudellisen liikkumavaran omaavat kotitaloudet eivät löydy vähiten velkaantuneista kotitalouksista, vaan kotitalouksista, joilla velkaa on % tuloista. Jopa % tuloistaan velkaantuneilla kotitalouksilla on ollut enemmän liikkumavaraa kuin vähiten velkaantuneilla. Näiden kahden ryhmän suhteellisen suurta liikkumavaraa selittää kotitalouksien muita paremmat tulot. Verrattuna kaikkein vähiten ja kaikkein eniten velkaantuneisiin kotitalouksiin kahden keskimmäisen ryhmän kotitalouksista suurempi osa kuuluu joko kahteen ylimpään tulodesiiliin tai vähintään desiileihin 6 8 (kuvio 7). Selvästi vähiten liikkumavaraa oli kuitenkin kaikkein velkaantuneimmilla kotitalouksilla, joiden velat ylittivät tulot vähintään viisinkertaisesti. Vähiten velkaantuneisiin ja täysin velattomiin kotitalouksiin keskittyvät myös ne kotitaloudet, joiden käytettävissä olevat tulot ovat hyvin matalat. Suomen Pankki Finlands Bank Rahapolitiikka- ja tutkimusosasto
12 JULKINEN BOF ONLINE Kuvio 6. Taloudellisen liikkumavaran kehitys vuosina eri tavalla velkaantuneissa kotitalouksissa Lähteet: Tilastokeskus ja Suomen Pankin laskelmat. Kuvio 7. Kotitalouksien jakautuminen tulodesiileihin eri tavalla velkaantuneissa kotitalouksissa Lähde: Tilastokeskus Rahapolitiikka- ja tutkimusosasto Suomen Pankki Finlands Bank
13 BOF ONLINE JULKINEN Kotitalouksien liikkumavara näyttää olevan suoraan yhteydessä kotitalouksien maksuvaikeuksiin. Tulonjakotutkimuksessa kotitalouksilta kysytään omaa arviota siitä onko näillä ollut viimeisen vuoden aikana vaikeuksia laskujen ja maksujen kanssa. Mitä tavallisemmiksi kotitalous on arvioinut maksuvaikeuksiin joutumisensa, sitä pienempi on myös ollut kyseisen kotitalouden taloudellinen liikkumavara (kuvio 8). Kuvio 8. Kotitalouksien vaikeudet laskujen ja maksujen kanssa (oma arvio) Lähteet: Tilastokeskus ja Suomen Pankin laskelmat. Kotitalouksien taloudellista liikkumavaraa on edellä tarkasteltu pelkästään suhteuttamalla niiden tulot kohtuullisen minimitoimeentulon takaavaan kulutukseen. Kotitalouksien kokema taloudellinen hyvinvointi riippuu kuitenkin myös kulutusmahdollisuuksista oman sosioekonomisen viiteryhmän kulutusmahdollisuuksiin. Suuret asumis- ja velanhoitokustannukset voivat tehdä hyvätuloisestakin kotitaloudesta suhteellisessa mielessä köyhän. Kuviossa 9 kotitalouksien käytettävissä olevista tuloista on vähennetty asumis- ja lainanhoitokustannukset, ja erotus on suhteutettu sen tulodesiilin keskimääräiseen kulutus-tasoon, johon kotitalous kuuluu. Kotitaloudet on lisäksi jaettu neljään luokkaan sen mukaan, mikä on niiden velkaantuminen suhteessa käytettävissä oleviin tuloihin. Jos kuvaaja ylittää ykkösen, kotitaloudella on välttämättömien asumis- ja lainanhoitomenojen varaa vähintään oman tulodesiilinsä keskimääräisen kulutuksen ylläpitämiseen. Havaitaan, että kotitalouden kyky ylläpi- Suomen Pankki Finlands Bank Rahapolitiikka- ja tutkimusosasto
14 JULKINEN BOF ONLINE tää oman tulotason mukaista keskimääräistä kulutusta laskee varsin suoraviivaisesti velkaantumisen myötä. Lisäksi velkaantuneempien kotitalouksien suhteellinen asema on parantunut finanssikriisin jälkeisinä vuosina, kun korkotaso on ollut matala. Kuvio 9. Kotitalouksien velkaantuminen ja niiden suhteelliset kulutusmahdollisuudet pakollisten menojen jälkeen Lähteet: Tilastokeskus ja Suomen Pankin laskelmat. 4 Kotitalouksien stressitestit Kotitalouksien stressitestien avulla tarkastellaan, miten hyvin suomalaisten kotitalouksien taloudellinen liikkumavara kestää äkillisen tulojen heikkenemisen tai pakollisten menojen lisäyksen, kuten asuntolainojen korkojen merkittävän nousun. Stressitesteissä tutkittaan, kuinka paljon kasvaisi niiden kotitalouksien määrä joilla taloudellinen liikkumavara jää negatiiviseksi, jos kotitalouden tulot laskisivat tai korkomenot kasvaisivat. Koska kulutustaso laskelmissa on määritelty Kuluttajatutkimuskeskuksen määrittelemän kohtuullisen minimikulutuksen mukaan, negatiivinen liikkumavara merkitsee kotitaloudelle jo tuntuvia vaikeuksia selvitä asunto- ja muista veloista muusta kulutuksesta tinkimällä. Kotitalouksien stressinsietoa arvioitiin kolmen taloudelliseen asemaan keskeisesti vaikuttavan tekijän suhteen. Laskelmissa on arvioitu shokkien suoria vaikutuksia kotitalouksien Rahapolitiikka- ja tutkimusosasto Suomen Pankki Finlands Bank
15 BOF ONLINE JULKINEN liikkumavaraan kotitalouden tulojen tai menojen kautta yhden vuoden aikana. Laskelmat ovat siinä mielessä staattisia, että niissä ei ole otettu huomioon kotitalouksien mahdollisuuksia lisätä tulojaan esim. työn tarjontaa lisäämällä, jos shokki pitkittyy. Työttömyysaste kasvaa 5 tai 8 prosenttiyksikköä. Asuntolainan korko nousee 3 tai 5 prosenttiyksikköä. Käytettävissä olevat tulot laskevat 10 % tai 15 %. Laskelmat pohjautuvat kotitalousaineistoon vuodelta Stressitesteissä tarkastellaan vielä erikseen, kuinka paljon haavoittuvampia kotitaloudet olisivat, jos niiden velkataso suhteessa tuloihin olisi merkittävästi todellista suurempi. Vertailukohdaksi otetaan Tanskan kotitaloudet, joilla keskimääräinen velkaantuminen oli vuonna 2013 noin 300 % käytettävissä olevista tuloista. Tanskalaisista kotitalouksista oli käytettävissä tuloryhmittäin laskettuja tietoja velan määrä suhteessa kotitalouden tuloihin. Vaihtoehtoinen skenaario muodostetaan niin että suomalaisten kotitalouksien velkaantuneisuuden eri tuloryhmissä arvioidaan noudattavan karkeasti tanskalaisten kotitalouksien tuloryhmittäisiä jakaumia. Velkaantuminen Tanskassa on Suomea jonkin verran selvemmin kytköksissä kotitalouksien tulotasoon niin että velka-aste kasvaa melko suoraviivaisesti sitä mukaa kun siirrytään alemmasta tulodesiilistä ylempään. Velanhoitokustannukset oletetaan vaihtoehtoisessa skenaariossa samassa suhteessa peruslaskelmaa suuremmiksi kuin itse velat. Velanhoitokustannuksille asetetaan laskelmassa kuitenkin yläraja siten, että kotitalouksien velanhoitokustannusten oletetaan kasvavan korkeintaan 50 % käytettävissä olevista tuloista. Raja on melko korkea, sillä vain 10 prosentilla velkaantuneista kotitalouksista velanhoitokustannukset ovat vähintään noin neljänneksen käytettävissä olevista tuloista. Kuviossa 10 esitetään taloudellisen liikkumavaran jakauman kertymäfunktion kuvaaja sekä todellisella että kuvitteellisella velkatasolla ilman työttömyys-, korko- tai tuloshokkia. Jos suomalaiset kotitaloudet olisivat yhtä velkaantuneita kuin tanskalaiset, merkittävästi nykyistä suuremmalla osalla suomalaisista kotitalouksista olisi vaikeuksia selvitä asumis- ja velanhoitokustannuksistaan. Pelkkä velkaantumisen kasvu lähelle tanskalaisten kotitalouksien velkaantumista riittäisi kasvattamaan negatiivisen liikkumavaran kotitalouksien osuuden 6,55 prosentista 12,11 prosenttiin. Suomen Pankki Finlands Bank Rahapolitiikka- ja tutkimusosasto
16 JULKINEN BOF ONLINE Kuvio 10. Kotitalouksien liikkumavaran jakauma todellisilla sekä oletetuilla, todellista korkeammilla velka-asteilla Liikkumavara: todellinen ja korkea velkataso liikkumavarat euroa velkaantuminen Todellinen velkataso Korkea velkataso Lähteet: Tilastokeskus ja Suomen Pankin laskelmat. Työttömyysshokki Stressitestien perusteella työttömyysasteen merkittäväkään kasvu ei lisäisi maksuvaikeuksiin joutuvien kotitalouksien osuutta dramaattisesti lähtötilanteeseen verrattuna (taulukko 1). Työttömyysasteen kasvu 5 prosenttiyksikköä kasvattaisi maksuvaikeuksiin joutuvien kotitalouksien osuutta peruslaskelman 6,55 prosentista vajaat 1,5 prosenttiyksikköä. Todellista suuremmalla velkaantuneisuuden tasolla osuus kasvaisi lähtötilanteen 12,11 prosentista noin 2 prosenttiyksikköä. Kahdeksan prosenttiyksikön kasvu työttömyysasteessa kasvattaisi negatiivisen liikkumavaran kotitalouksien osuutta vastaavasti vajaat 3 tai 4 prosenttiyksikköä, lähtötilanteen velkaantuneisuudesta riippuen Rahapolitiikka- ja tutkimusosasto Suomen Pankki Finlands Bank
17 BOF ONLINE JULKINEN Taulukko 1. Työttömyysasteen nousun vaikutukset negatiivisen liikkumavaran kotitalouksien osuuteen Negatiivisen liikkumavaran kotitalouksien osuus (%) Shokin Todellinen velka Korkea velkataso suuruuus ennen shokkia shokin jälkeen ennen shokkia shokin jälkeen Työttömyyden 5 %-yks kasvu 8 %-yks Lähteet: Tilastokeskus ja Suomen Pankin laskelmat. Korkoshokki Suomalaisten kotitalouksien taloudelliset puskurit näyttävät riittäviltä kestämään korkotason varsin merkittävänkin nousun nykytasolta. Kohtuullisen suuri, kolmen prosenttiyksikön suuruinen lainakorkojen nousu kasvattaisi negatiivisen liikkumavaran kotitalouksien osuutta peruslaskelmassa vain noin puoli prosenttiyksikköä, ja viiden prosenttiyksikön koronnousukin vain noin 1,5 prosenttiyksikköä (taulukko 2). Oletetuilla todellista suuremmilla velkatasoilla korkoshokin merkitys kasvaisi. Kolmen prosenttiyksikön korkojen nousu odotetusti kasvattaisi maksuvaikeuksiin joutuvien kotitalouksien osuutta runsaalla kahdella, ja viiden prosenttiyksikön nousu peräti noin viidellä prosenttiyksiköllä. Taulukko 2. Korkotason nousun vaikutukset negatiivisen liikkumavaran kotitalouksien osuuteen Negatiivisen liikkumavaran kotitalouksien osuus (%) Shokin Todellinen velka Korkea velkataso suuruuus ennen shokkia shokin jälkeen ennen shokkia shokin jälkeen Korkotason nousu 3 %-yks %-yks Lähteet: Tilastokeskus ja Suomen Pankin laskelmat. Suomen Pankki Finlands Bank Rahapolitiikka- ja tutkimusosasto
18 JULKINEN BOF ONLINE Tuloshokki Selvästi suurin vaikutus kotitalouksien liikkumavaraan olisi kotitalouksien käytettävissä olevien tulojen yleisellä laskulla (taulukko 3). Perusskenaariossa tulotason 10 prosentin lasku kasvattaisi negatiivisen liikkumavaran kotitalouksien osuutta 3,5 prosenttiyksikköä ja 15 prosentin lasku 5,5 prosenttiyksikköä. Oletettua suuremman velkatason skenaariossa 10 prosentin tulotason lasku riittäisi miltei kaksinkertaistamaan vaikeuksiin joutuvien kotitalouksien määrän. 15 prosentin tulojen laskun jälkeen negatiivisen liikkumavaran kotitalouksien osuus kasvaisi 2,5-kertaiseksi, noin 30 prosenttiin. Taulukko 3. Kotitalouksien käytettävissä olevien tulojen laskun vaikutukset negatiivisen liikkumavaran kotitalouksien osuuteen Negatiivisen liikkumavaran kotitalouksien osuus (%) Shokin Todellinen velka Korkea velkataso suuruuus ennen shokkia shokin jälkeen ennen shokkia shokin jälkeen Käytettävissä olevien tulojen lasku 10 % % Lähteet: Tilastokeskus ja Suomen Pankin laskelmat. 5 Johtopäätökset Suomalaisten kotitalouksien velkaantuminen on finanssikriisistä ja pitkään jatkuneesta taantumasta huolimatta jatkanut kasvamistaan aivan viime aikoihin asti. Velkaantuminen on osaltaan auttanut pitämään yllä yksityistä kulutuskysyntää, eikä velkaantuminen myöskään näytä kasvattaneen rahoitusjärjestelmän riskejä. Jo nykyisellä velkaantuneisuuden tasolla noin 7 prosentilla suomalaista kotitalouksista saattaa olla vaikeuksia yltää kohtuulliseen kulutustasoon pakollisten asumis- ja lainanhoitokustannusten jälkeen. Stressitestien perusteella melko merkittäväkään työttömyyden kasvu tai asuntolainojen korkojen nousu ei kasvattaisi kovin monella prosenttiyksiköllä taloudellisissa vaikeuksissa olevien kotitalouksien määrää. Suomalaisten kotitalouksien taloudelliset puskurit näyttävät riittäviltä kestämään korkotason varsin merkittävänkin nousun nykytasolta. Yleinen käytettävissä olevien tulojen lasku kymmenellä prosentilla riittäisi sen sijaan kaksinkertaistamaan sellaisten kotitalouksien määrän, joilla liikkumavara on negatiivinen Rahapolitiikka- ja tutkimusosasto Suomen Pankki Finlands Bank
19 BOF ONLINE JULKINEN Sellaisista taloudellisista sokeista, jotka lisäävät raskaasti velkaantuneiden kotitalouksien akuutteja talousongelmia, voi seurata kansantaloudessa merkittäviä kerrannaisvaikutuksia. Tällöin useat velalliset kotitaloudet voisivat joutua esimerkiksi myymään asuntonsa, mikä voisi näkyä asuntomarkkinoilla ja koko taloudessa laajemminkin. Tällä tavalla kotitalouksien velan kasvu ja sen jakautuminen epätasaisesti kotitalouksien kesken voi lisätä kansantalouden herkkyyttä erilaisille häiriöille. Suomalaiset kotitaloudet eivät muihin Pohjoismaihin verrattuna ole ainakaan vielä kovin velkaantuneita suhteessa käytettävissä oleviin tuloihinsa. Jos velkaantuminen kuitenkin lähtee uudelleen kasvuun ja velkatasot alkavat lähestyä muiden Pohjoismaiden lukemia, kotitalouksien kyky sopeutua suhdannevaihteluihin voi heiketä. Jos suomalaiset kotitaloudet olisivat yhtä velkaantuneita kuin esimerkiksi tanskalaiset, tässä muistiossa esitettyjen laskelmien perusteella erilaisten sokkien vaikutukset voimistuisivat tuntuvasti sen suhteen, kuinka suuren osan kotitalouksista ne suistaisivat negatiivisen taloudellisen liikkumavaran tilanteeseen. Suomen Pankki Finlands Bank Rahapolitiikka- ja tutkimusosasto
20 JULKINEN BOF ONLINE Lähteet Lehtinen, A.-R., - Varjonen, J.- Raijas, A. - Aalto,K. - Pakoma R. Mitä eläminen maksaa? Kohtuullisen kulutuksen viitebudjetit. Kuluttajatutkimuskeskus (2010). Mäki-Fränti, P. (2011), Kotitalouksien taloudellinen liikkumavara Suomessa. Euro & Talous 5/2011. Suomen Pankki. Oikarinen, E. Engblom, J. (2012), Regional differences in housing price dynamics: Panel data evidence, Paper presented in XXXIV 19th Congress of the European Real Estate Society June 1316, 2012 Edinburgh. Persson, M. (2009): Household indebtedness in Sweden and implications for financial stability the use of household-level data. BIS Papers 46, sivut Vatne, B. H. (2006), How large are the financial margins of Norwegian households? An analysis of micro data for the period Norges Bank, Economic Bulletin 4/ Rahapolitiikka- ja tutkimusosasto Suomen Pankki Finlands Bank
Kotitalouksien velkaantuminen ja maksuhäiriöt Suomessa 5..9 Suomalaisten kotitalouksien velkaantuminen on kansainvälisesti keskimääräistä. Lainojen sitominen lyhyisiin viitekorkoihin sekä korkojen mataluus